Τηλεπικοινωνίες στην Κύπρο

Οι τηλεπικοινωνίες στην Κύπρο ξεκινούν στα τέλη του 19ου αιώνα.

Τηλεφωνία και Διαδίκτυο

Χρονικό
1871: Γίνεται πόντιση του υποθαλάσσιου τηλεγραφικού καλωδίου μεταξύ Κύπρου και Συρίας.
1911: Εμφανίστηκαν τα πρώτα τηλεφωνικά δίκτυα.
1936: Η Cable & Wireless Limited εισήγαγε τη χειροκίνητη τηλεφωνία για το κοινό.
1955: Δημιουργείται η Αρχή Εσωτερικών Τηλεπικοινωνιών Κύπρου (Α.Ε.Τ.Κ.) που αναλαμβάνει τις εσωτερικές τηλεπικοινωνίες.
1961: Η Α.Ε.Τ.Κ. αναλαμβάνει την ευθύνη των εξωτερικών τηλεπικοινωνιών και μετονομάζεται σε Αρχή Τηλεπικοινωνιών Κύπρου (A.TH.K., Cyprus Telecommunications Authority, CYTA στα αγγλικά), όνομα που διατηρεί μέχρι και σήμερα. Η Κύπρος γίνεται μέλος της Διεθνούς Ένωσης Τηλεπικοινωνιών και του Κοινοπολιτειακού Οργανισμού Τηλεπικοινωνιών.
1974: Η χρονιά σημάδεψε την εξέλιξη των τηλεπικοινωνιών στην Κύπρο. Λόγω της Τουρκικής Εισβολής στη νήσο η ΑΤΗΚ έχασε μεγάλο μέρος της υποδομής, του ενεργητικού και των συνδρομητών της. Η Κύπρος γίνεται μέλος του Διεθνούς Οργανισμού Τηλεπικοινωνιακών Δορυφόρων.
1975: Η Κύπρος συνδέεται με Ελλάδα και Λίβανο με υποθαλάσσια καλώδια.
1980: Τίθεται σε λειτουργία ο Επίγειος Δορυφορικός Σταθμός "ΜΑΚΑΡΙΟΣ". Η Κύπρος γίνεται μέλος του Ευρωπαϊκού Οργανισμού Τηλεπικοινωνιακών Δορυφόρων.
1986: Εισήχθηκε η ψηφιακή τεχνολογία από την ΑΤΗΚ.
1988: Παρέχεται από την ΑΤΗΚ υπηρεσία αναλογικής κινητής τηλεφωνίας.
1995: Η ΑΤΗΚ παρέχει υπηρεσίες ψηφιακής κινητής τηλεφωνίας μέσω του δικτύου GSM, με την εμπορική ονομασία CYTAGSM. Η υπηρεσία LOGOSNET της Ιεράς Αρχιεπισκοπής φέρνει πρώτη το Ίντερνετ στην Κύπρο εν μέσω πολιτικής αναταραχής, σπάζοντας το μονοπώλιο της ΑΤΗΚ. Τότε η ΑΤΗΚ ήθελε να χρεώνει 20πλάσια χρέωση για πρόσβαση στο ίντερνετ από αυτή της τοπικής χρέωσης προφασιζόμενη ότι με το ίντερνετ θα έχανε πελάτες από το fax και το telex.
2001: Η ATHK παρέχει υπηρεσίες πρόσβασης στον Ιστό μέσω DSL, με την εμπορική ονομασία i-choice και NetRunner. 
2003: Πραγματοποιείται τηλεφωνική σύνδεση με τις κατεχόμενες περιοχές για κλήσεις από τα δίκτυα της ΑΤΗΚ. Απελευθερώνονται οι τηλεπικοινωνίες και ξεκινούν να δραστηριοποιούνται ιδιωτικές εταιρίες σταθερής και κινητής τηλεφωνίας (οι υπηρεσίες internet ήταν ήδη απελευθερωμένες).
2004: Η ΑΤΗΚ συνάπτει συμφωνία με την Vodafone και η υπηρεσία CYTAGSM μετονομάζεται σε Cytamobile-Vodafone. Επίσης, εισάγεται εμπορικά η ευρυζωνική υπηρεσία miVision, η οποία χρησιμοποιεί την τεχνολογία ADSL, για να προσφέρει ταυτόχρονη χρήση ψηφιακής και διαδραστικής τηλεόρασης, βίντεο κατά ζήτηση, τηλεφωνίας και γρήγορου διαδικτύου, μέσω μιας απλής τηλεφωνικής γραμμής.
2009: Διεθνής Περιαγωγή σε πλοία και αεροπλάνα από τη Cytamobile-Vodafone. Στρατηγική συνεργασία ΑΤΗΚ και του Λιβανικού Οργανισμού Τηλεπικοινωνιών OGERO για αναβάθμιση του υποθαλάσσιου καλωδιακού συστήματος CADMOS μεταξύ Κύπρου και Λιβάνου.
2010: Εγκατάσταση του μεγαλύτερου στην Κύπρο δικτύου ασύρματης πρόσβασης στο διαδίκτυο, βασισμένου στην τεχνολογία WiFi, στην περιοχή του ΤΕΠΑΚ. Ενίσχυση της Κύπρου ως περιφερειακού τηλεπικοινωνιακού κόμβου με τη λειτουργία του υποθαλάσσιου καλωδιακού συστήματος "ΑΛΕΞΑΝΔΡΟΣ". Υποθαλάσσια σύνδεση Κύπρου-Αιγύπτου με την προσαιγιάλωση του καλωδιακού υποσυστήματος ALEXANDROS στην Αίγυπτο.
2011: Υποθαλάσσια σύνδεση Κύπρου-Αιγύπτου με την προσαιγιάλωση του καλωδιακού υποσυστήματος ALEXANDROS στην Αίγυπτο.
2015: Έναρξη λειτουργίας του δικτύου 4G από τις Cyta, MTN και PrimeTel.
2017: Έναρξη λειτουργίας του δικτύου 4.5G από τη Cyta.

Η Κύπρος έχει τον top-level domain κωδικό .cy

Εταιρίες Παροχής Τηλεφωνίας
Cyta (ΑΤΗΚ)
Cablenet
Epic
Primetel

Εταιρίες Παροχής Πρόσβασης στο Διαδίκτυο (ISPs)
Cyta (ΑΤΗΚ)
Cablenet
InterSat
Logosnet
Epic
Primetel
Valicom

Δορυφορικοί Οργανισμοί
Από το 2001 λειτουργεί στην Κύπρο η HELLAS SAT θυγατρική του ΟΤΕ η οποία έχει στην ιδιοκτησία της και διαχειρίζεται τον ελληνοκυπριακό δορυφόρο HELLAS SAT 2. Η Εταιρεία έχει δικές της ιδιόκτητες εγκαταστάσεις στην Κοφινού από τις οποίες ελέγχει το δορυφόρο και εξυπηρετεί πληθώρα άλλων πελατών με δορυφορικές υπηρεσίες.

Τηλεόραση
Οι πρώτες επίσημες μεταδόσεις ραδιοφωνικού και τηλεοπτικού σήματος γίνονται το 1953 και 1957 αντίστοιχα από το πάλαι ποτέ κρατικό και νυν ημικρατικό ΡΙΚ. Το 1998 ιδρύεται η Αρχή Ραδιοτηλεόρασης Κύπρου. Η πρώτη άδεια τηλεόρασης σε ιδιώτη δόθηκε το 1992 στον Τηλεοπτικό Σταθμό της Ιεράς Αρχιεπισκοπής Κύπρου Ο ΛΟΓΟΣ, ο οποίος λειτούργησε το Πάσχα του 1992. Τα τελευταία χρόνια, όλοι οι σταθμοί της Κύπρου εκπέμπουν παγκύπρια στο ελεύθερο κομμάτι του νησιού και περισσότερα ιδιωτικά κανάλια στο νησί συνεργάζονται με τους ιδιωτικούς ελληνικούς σταθμούς εθνικής εμβέλειας.

Δημόσιοι: ΡΙΚ1, ΡΙΚ2, ΡΙΚ HD.

Ιδιωτικοί: Alpha, ANT1, Sigma, Plus TV, Omega TV.

Δορυφορικοί: ERT World και Euronews.

Περιοχές Βρετανικών βάσεων
Στις περιοχές των βρετανικών βάσεων μεταδίδεται το British Forces Broadcasting Service (BFBS) σε κωδικοποιημένο DVB-T, η οποία είναι η δημόσια ραδιοτηλεόραση των Βρετανικών Ενόπλων Δυνάμεων της Κύπρου.

Ψηφιακή τηλεόραση
Η Ψηφιακή Μετάβαση (analog switchover) ξεκίνησε στις 2 Μαρτίου 2010 με το κρατικό ΡΙΚ να ξεκινά επίσημα εκπομπή στη συχνότητα UHF 33 (Ψηφιακή Πλατφόρμα ΡΙΚ) σε μορφή MPEG-4. Η δεύτερη ψηφιακή πλατφόρμα που θα μεταφέρει τα ιδιωτικά δίκτυα δεν έχει βρει ακόμη ιδιοκτήτη.

Παραπομπές
Χρονολογική Εξέλιξη των Τηλεπικοινωνιών στην Κύπρο
Στην εποχή του 4.5G πέρασε η Cyta - H καθημερινή

Εξωτερικοί σύνδεσμοι
Cyta - Ιδιώτες
Cyta - Επιχειρήσεις
Cyta - Σχετικά με τη Cyta
Cablenet
Epic
PrimeTel

Τηλεπικοινωνίες στην Κύπρο